b'\n_START_ARTICLE_\nLatvijos istorik\xc5\xb3 komisija\n_START_PARAGRAPH_\nLatvijos istorik\xc5\xb3 komisija (latv. Latvijas v\xc4\x93sturnieku komisija) \xe2\x80\x93 Latvijos istorik\xc5\xb3 organizacija, veikianti prie Latvijos prezidento kanceliarijos.\n_START_SECTION_\nVeikla\n_START_PARAGRAPH_\n\xc4\xaekurta 1998 m. lapkri\xc4\x8dio 13 d. Latvijos prezidento G. Ulmanio iniciatyva. Latvijos istorik\xc5\xb3 komisija koordinuoja, remia ir skatina Latvijos XX a. istorijos klausim\xc5\xb3, kurie tiesiogiai susij\xc4\x99 su totalitarini\xc5\xb3 re\xc5\xbeim\xc5\xb3 nusikaltimais \xc5\xbemonijai ir \xc5\xa1i\xc5\xb3 nusikaltim\xc5\xb3 padariniais Latvijai, tyrim\xc4\x85. Nuo 2000 m. komisijos istorik\xc5\xb3 tyrin\xc4\x97jimai spausdinami leidinyje \xe2\x80\x9eLatvijos istorijos komisijos ra\xc5\xa1tai\xe2\x80\x9c (latv. Latvijas v\xc4\x93stures komisijas raksti). Iki 2009 m. i\xc5\xa1leisti 23 tomai. Pirmininkas Andris Caun\xc4\x97. Komisija turi ir u\xc5\xbesienio nari\xc5\xb3.'